باتومدا بۇ دییشیک‌لیک‌لرین یاشاندیغی گون‌لرده نورو پاشا گئنیش سلاهیت‌لرله تجهیز اولوناراق، 25 مارس 1918-جی ایلده 6-جی اوردونون یئرلشدیگی موصولآ گئتدی. بورادان سئچدیگی ایگیرمی نفرلیک قرارگاه ظابطی و گرک‌لی حربی پئرسوناللا بیرلیکده 8 آوریلده موصول‌دان حرکتله رئواندیز، سووجوبولاق، تبریز اوزرین‌دن زنگزورآ چاتدی و 20 آوریلده عثمانلی سلطانی‌نین اونا وئردیگی فرمانی یایینلادی. قارا دنیز-تیفلیس-باکی قورو و دمیر یولو ختتی‌نین اوزرینده اولماسی و اطرافیندا سیخ اولاراق تورک‌لرین یاشاماسی کیمی بعضی الوئریش‌لی سبب‌لره گؤره نورو پاشا اوردو مرکزی‌نین گنجهده قۇرولماسینا قرار وئردی.